วันนี้หุ้นสนามบินเวียดนามลง 12%
วันนี้หุ้นสนามบินเวียดนามลง 12% เพราะมีข่าว (อ้างอิงจาก Viêt Nam News) ว่า สนามบินเวียดนาม กำลังจะออกจากตลาดหลักทรัพย์
10 ก.ย. 2562

วันนี้หุ้นสนามบินเวียดนามลง 12% / โดย ลงทุนแมน
เพราะมีข่าว (อ้างอิงจาก Viêt Nam News) ว่า สนามบินเวียดนาม กำลังจะออกจากตลาดหลักทรัพย์
โดยกระทรวงคมนาคมประเทศเวียดนาม ได้ยื่นเสนอต่อรัฐบาลให้ซื้อหุ้นสนามบินประจำชาติ คืนจากนักลงทุนต่างประเทศ
ธุรกิจสนามบินภายในประเทศเวียดนาม บริหารโดยบริษัท Airports Corporation of Vietnam (ACV)
ที่น่าสนใจคือ เมื่อ 3 ปีที่แล้ว..
รัฐบาลได้นำบริษัท ACV เข้ามาระดมทุนในตลาดหลักทรัพย์
โดยการเสนอขายหุ้น 77.8 ล้านหุ้น คิดเป็น 3.47% ให้กับนักลงทุนต่างชาติ
ซึ่งปัจจุบัน สัดส่วนการถือหุ้นโดยนักลงทุนต่างชาติของ ACV เพิ่มขึ้นมาอยู่ที่ 3.59% 
ในขณะที่ รัฐบาลถืออีก 95.4%
“ถ้ารัฐบาลซื้อหุ้นคืนจากนักลงทุนต่างชาติสำเร็จ รัฐบาลจะสามารถดำเนินธุรกิจสนามบินได้อย่างเต็มที่ และเป็นการการันตีความมั่นคงของชาติ” ประโยคนี้กล่าวโดย รัฐมนตรีกระทรวงคมนาคม
ปัจจุบัน ACV ให้บริการสนามบินทั้งหมด 22 แห่ง แบ่งเป็น
สนามบินภายในประเทศ 12 แห่ง
สนามบินนานาชาติ 10 แห่ง
เรามาดูผลประกอบการย้อนหลังของ ACV
ปี 2017 รายได้ 18,343 ล้านบาท กำไร 4,450 ล้านบาท
ปี 2018 รายได้ 21,336 ล้านบาท กำไร 8,129 ล้านบาท
รายได้เติบโต 16% กำไรเติบโต 83%
ปัจจุบัน บริษัท ACV มีมูลค่า 204,000 ล้านบาท
หากเรื่องนี้เกิดขึ้น รัฐบาลเวียดนามต้องซื้อหุ้นคืนคิดเป็นมูลค่าประมาณ 7,300 ล้านบาท ซึ่งถ้าถามว่าเป็นไปได้หรือไม่ คำตอบก็คือ อาจเป็นไปได้ เพราะรัฐบาลเวียดนามจะใช้เงินไม่มากเลยในการซื้อหุ้นคืน
พอเรื่องเป็นแบบนี้ หลังการประกาศดังกล่าว ทำให้นักลงทุนกังวล และเทขายหุ้น ACV  
ส่งผลให้ราคาหุ้นบริษัทลดลงกว่า 12.0% 
คิดเป็นมูลค่ากว่า 25,000 ล้านบาท
แล้วถ้าเรื่องนี้เกิดขึ้นกับประเทศไทย 
ท่าอากาศยานไทย หรือ AOT รัฐบาลไทยต้องใช้เงินเท่าไร?
ตอนนี้บริษัท AOT มีมูลค่า 1,060,000 ล้านบาท ซึ่งถือว่าเป็นบริษัทบริหารสนามบินที่มีมูลค่ามากสุดของโลกในตอนนี้ (สนามบินหลายแห่งของโลกอาจมีมูลค่ามากกว่านี้ แต่บริหารโดยรัฐ ไม่ได้นำมาจดทะเบียนในตลาดหลักทรัพย์)
ปัจจุบัน กระทรวงการคลังซึ่งอยู่ภายใต้รัฐบาลไทย ถือหุ้น ท่าอากาศยานไทย อยู่ 70%
หมายความว่า รัฐบาลไทยจะต้องใช้เงิน 318,000 ล้านบาท
เพื่อนำสนามบินแห่งชาติ ออกจากตลาดหลักทรัพย์ นั่นเอง.. 
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี 
โหลดเลย 
----------------------
Reference: Vietnam News